கேள்வி: செப்பலோசை குறித்து விரிவாக சொல்லுங்கள்.
பதில்: வெண்பாவிற்கான ஓசை (யாப்பிலக்கணம்) செப்பலோசை. செப்பல் என்றால் வினாவிற்கு விடை கூறுதல். வினாவிற்கு விடை கூறுதல் போன்ற ஓசையமைப்பே செப்பலோசை எனப்படும். செப்பலோசை மூன்று வகைப்படும்: ௧. ஏந்திசைச் செப்பலோசை ஏந்திசைச் செப்பலோசை எனப்படுவது வெண்சீர் வெண்டளைகள் (காய் முன் நேர்) மட்டுமே கொண்டிருக்கும். எடுத்துக்காட்டு: :யாதானும் நாடாமால் ஊராமால் என்ஒருவன் :சாந்துணையும் கல்லாத வாறு.திருக்குறள் 397 ௨. தூங்கிசைச் செப்பலோசை :தூங்கிசைச் செப்பலோசை எனப்படுவது இயற்சீர் வெண்டளைகள் (மா முன் நிரை மற்றும் விளம் முன் நேர்) மட்டுமே கொண்டிருக்கும். எடுத்துக்காட்டு: :நிறைமொழி மாந்தர் பெருமை நிலத்து :மறைமொழி காட்டி விடும். திருக்குறள் 28 ௩. ஒழுகிசைச் செப்பலோசை :ஒழுகிசைச் செப்பலோசை எனப்படுவது இருவகை வெண்டளைகளும் சேர்ந்து வரும் (இயற்சீர் வெண்டளை மற்றும் வெண்சீர் வெண்டளை). எடுத்துக்காட்டு: :கற்றதனால் ஆய பயனென்கொல் வாலறிவன் :நற்றாள் தொழாஅர் எனின் திருக்குறள் 2 :